Väga heaks näiteks siinjuures on kujunenud blogide lugemine. Mul on välja kujunenud oma teatav hulk blogisid, mida ma tean ja periooditi rohkem või vähem olen ka lugenud. Ning midagi pole teha - peale mõne blogi sissekannete lugemist on kerge olek ja rõõmus meel või siis vähemalt positiivselt  ergastatud mõtete liikumine peaaegu alati garanteeritud. Samas on terve rida blogisid, mille puhul ma ei saa päris kindel olla, mis mind ees ootab - mõnikord positiivsed, teisalt aga üsna ebameeldivad sissekanded. Ebameeldivad selles mõttes, et nad ärritavad mind, tekitavad negatiivseid emotsioone - viha, solvumine, umbusaldus jne. Ning on ka mõned blogid, mille juures ma võin 100% kindel olla, et ükspuha, mis teemasid seal ei käsitleta, on need rohkem või vähem peidetuna ikkagi äärmiselt ründav-agressiivsed,  minu privaatsust rikkuvad, pealetükkivad, kohati isegi esteetiliselt ning eetiliselt vastumeelsed. Konkreetseid näiteid siinkohal esialgu ei tooks…